Aalborg Stiftstidende, 1846-03-03
Stiftamtmands-Embedet paa Jsland. Ved allerh. Resol. af 13de Jan. er det paalagt Rentekammeret at bringe til offentlig Kundskab, at Stiftamtmandsembedet over Jsland til Efteraaret 1847 kan ventes at blive vacant, og at derfor de, som maatte attraae at blive ansatte i dette Embede, forinden maae erhverve sig den Færdighed i det islandske Sprog, som ifølge Resc. af 8de April 1844 vil være en Betingelse for at kunne opnaae en saadan Udnævnelse. Varmen skal i Odense den næstsidste Dag i Februar have naaet 110 R. i Skyggen. J den frie Natur herskede et reent Vaarliv: Lærkerne sloge deres Triller, Stærene fløitede og Myggene sværmede. Paa enkelte Steder vil man ogsaa i Fyen have seet Storken. J Haverne have Primulerne blomstret hele Vinteren, og paa Markerne have de vilde Blomster alt udviklet sig af deres Knopper. Den 27de Februar saae man Bierne bringe Honning til deres Kuber, indsamlet af Vinterens Blomster. (O. Th. Av.)Der tales i Holstebro og i Omegnen meget om en i disse Dage stedfunden Auction over Præste-Korntienden af Naur og Siir Præstekald. Til Dækning af det Beløb, en Nabopræst havde tilgode for Embedets Bestyrelse (Menighedens Præst, den af sin Proces med Hr. Pagh i Aalborg altfor bekjendte Hr. Wulff, har, som bekjendt, i længere Tid været suspenderet), beordrede Ringkjøbing Amt igjennem Provsten afholdt Auction over fornævnte Tiende. Vedkommende Retsbetjent underrettede nu Sognefogderne i bemeldte Menigheder om Auctionen og Tiden til dens Afholdelse, der ogsaa bekjendtgjordes ved Sammes Kirker, men forøvrigt fandt ingen videre Communication desangaaende Sted, hverken i Holstebro eller i nærmere liggende Sogne. Paa Auctionsdagen mødte enkelte af Tiendeyderne, og forinden Auctionen fandt imellem Auctionarius og disse en Discours Sted, hvorved han gjordes bekjendt med: at Tiendeyderne selv havde besluttet at indkjøbe deres Tiende (der var vel at mærke ingen andre Liebhavere tilstede), men at disse kun vilde erlægge for hver Tønde Rug 3 Rbdlr. og for de andre Kornsorter vilde de betale en Priis forholdsviis hertil. Auctionarius begyndte nu Auctionen, der fik det Udfald, at de forskjellige Kornsorter solgtes for den af Yderne iforveien tilbudte Priis. Nogle Dage efter lod Auctionarius Kjøberne forespørge: om disse ikke vilde forhøie deres gjorte Bud pr. Tde. Korn med 1 Rbd., hvortil disse imidlertid ikke fandt sig foranledigede, men henholdt sig til det dem ved Auctionen givne Hammerslag, og da der ikke ved denne skal have været fremlagt Conditioner og Budenes Forkastelse eller Antagelse ikke var reserveret af Vedkommende, maa det jo ogsaa have sit Forblivende ved Auctionens Udfald. Fremgangsmaaden ved denne Auction, der skal have forringet Kjøbesummens Størrelse paa det solgte Korn med nogle 100 Rbd., er vistnok uden Exempel, og giver grundet Anledning til den Omtale, som derom der (Vib. Av.) finder Sted. Gaarden "Øeregaard, 3/4 Miil fra Viborg, er i disse Dage solgt af Eieren, Exam. juris P. Stabell, til Gaardeler A. Thistedt for 8000 Rbd., og har denne igjen solgt sin Gaard Østerteglgaard, 1/4 Miil der fra Byen til Kjøbmand G. Boye i Viborg for en lignende Sum, i Kjøbet følger noget af Besætningen. Til denne Eiendom er et Tilliggende af circa 200 Tdr. Land og betydeligt Tørveskiær, og har den nye Eier sinde at etablere et Teglværk ved Gaarden, hvortil Jordsmonet osv. skal egne sig fortrinligt. (Vib. Av.)